[{"text_idx": "#000001", "text": "Gwneud Cymru y lle gorau yn y byd i heneiddio: Strategaeth 2019-22"}, {"text_idx": "#000002", "text": "Braint yw bod yn Gomisiynydd Pobl Hy\u0302n Cymru, swydd y dechreuais ym mis Awst 2018. Rwyf wedi bod yn gweithio gyda phobl hy\u0302n ers 30 mlynedd, yn ceisio gwella\u2019r profiad o heneiddio, a\u2019r profiad o fod yn berson hy\u0302n. Ac fel y rhan fwyaf ohonom, mae gen i hefyd brofiad o adnabod ac o ofalu am bobl hy\u0302n yn fy nheulu ac o blith fy ffrindiau."}, {"text_idx": "#000003", "text": "Mae mynd yn hy\u0302n a byw mewn cymdeithas sy\u2019n mynd yn hy\u0302n yn rhywbeth y bydd y rhan fwyaf ohonom yn cael profiad ohono, a bydd gwella hyn o fudd i ni gyd."}, {"text_idx": "#000004", "text": "Mae gan Gymru le i fod yn falch ohono o ran y gwaith mae\u2019n ei wneud i wella bywydau pobl hy\u0302n, ac mae mynd yn hy\u0302n wedi bod yn brofiad cadarnhaol, ac sydd wedi cynnig amryw o gyfleoedd newydd i lawer o bobl rwyf wedi cwrdd a\u0302 nhw ers i mi ddechrau yn fy swydd."}, {"text_idx": "#000005", "text": "Ond, nid yw hyn yn wir i bawb, yn enwedig i\u2019r rhai sydd fwyaf agored i niwed. Mae angen gwneud llawer mwy i sicrhau bod pob person hy\u0302n yn gallu cael yr ansawdd bywyd gorau, yn gallu cadw\u2019n heini a chymryd rhan, a chael mynediad at y gwasanaethau a\u2019r cymorth sydd ei angen arnynt, ac i wneud y pethau sy\u2019n bwysig iddyn nhw."}, {"text_idx": "#000006", "text": "Yn 2006, roedd Cymru\u2019n arwain y byd pan gyflwynwyd deddfwriaeth yma i sefydlu Comisiynydd Pobl Hy\u0302n annibynnol ag ystod o bwerau cyfreithiol unigryw. Mae gennym ni gyfle i arwain y ffordd unwaith eto, ac yn y strategaeth hon, rwy\u2019n amlinellu\u2019r blaenoriaethau sydd angen eu gweithredu er mwyn gwneud i hyn ddigwydd, yn ogystal ag amlinellu fy rhan i mewn gwneud Cymru y lle gorau yn y byd i fynd yn hy\u0302n."}, {"text_idx": "#000007", "text": "Cliciwch yma i lawrlwytho Gwneud Cymru y lle gorau yn y byd i heneiddio: Strategaeth 2019-22"}, {"text_idx": "#000008", "text": "Cliciwch yma i lawrlwytho rhaglen waith y Comisiynydd (crynodeb)"}]